**PRILOG IV**

**KRITERIJ ZA ODABIR PONUDE**

Kriterij za odabir ponude je ekonomski najpovoljnija ponuda koja se utvrđuje na temelju omjera cijene i kvalitete.

Maksimalan broj bodova koji ponuditelj može ostvariti je 100, a ponderi pojedinih kriterija su sljedeći:

* cijena – 70 % (financijski kriterij)
* kvaliteta- specifično iskustvo stručnjaka – 30 %.

Svaki od kriterija ocjenjuje se zasebno sukladno navedenim zahtjevima, a zbroj bodova dodijeljen po svakom od kriterija određuje ukupan broj bodova pojedinog ponuditelja.

**Izračun bodova za cjenovni kriterij**

Ponudi s najnižom cijenom dodjeljuje se maksimalnih 70 bodova.

Izračun bodova za cjenovni kriterij za pojedinačnu ponudu (PC):

**PC = Cnajniža / Cponude x 70**

pri čemu je:

Pc- broj bodova za kriterij cijena - uzima se iznos sa prve dvije decimale, bez zaokruživanja.

Cnajniža – najniža cijena od svih valjanih ponuda

Cponude – cijena valjane ponude koja se boduje

70 – ponder cjenovnog kriterija

**Izračun bodova za kriterij kvalitete (specifično iskustvo stručnjaka)**

Kriterij kvalitete odnosi se na specifično iskustvo ključnog stručnjaka – voditelja projekta kojeg ponuditelj mora staviti na raspolaganje za izvršenje ugovora.

Kriterij kvalitete definiran je kroz bodovanje za dodatne razine kvalitete vezane uz specifično iskustvo navedenog stručnjaka.

Uzimajući u obzir da je Naručitelj tijelo nadležno za upravljanje Operativnim programom za pomorstvo i ribarstvo Republike Hrvatske za programsko razdoblje 2014.-2020. koji je odobren od strane Europske komisije, a izrađen je sukladno Provedbenoj Uredbi Komisije (EU) br. 771/2014 оd 14. srpnja 2014. godine o utvrđivanju pravila u skladu s Uredbom (EU) br. 508/2014 Europskog parlamenta i Vijeća o Europskom fondu za pomorstvo i ribarstvo u pogledu modela operativnih programa, strukture planova kompenzacije dodatnih troškova koji nastaju gospodarskim subjektima koji se bave ribolovom, uzgojem, preradom i stavljanjem na tržište određenih proizvoda ribarstva i akvakulture iz najudaljenijih regija, modela za dostavu financijskih podataka, sadržaja izvješća o ex-ante evaluaciji te minimalnih zahtjeva za plan evaluacije koji se dostavlja u okviru Europskog fonda za pomorstvo i ribarstvo, važno je u svrhu osiguranja kvalitetnog i uspješnog izvršenja usluge da ponuditelj raspolaže sa ključnim stručnjakom- voditeljem projekta koji ima specifično iskustvo u izvršenju projekata vezano uz predmet nabave.

Pod specifičnim iskustvom podrazumijeva se iskustvo na projektima/ugovorima o provedbi usluge vrednovanja Europskih strukturiranih i investicijskih fondova na kojima je stručnjak radio/sudjelovao samostalno ili kao član tima stručnjaka.

Bodovi za kriterij kvalitete ponude (PK) se izračunavaju kako slijedi:

|  |
| --- |
| **1. SPECIFIČNO ISKUSTVO KLJUČNOG STRUČNJAKA- VODITELJA PROJEKTA** |
| **Kriterij** | **Broj projekata/ugovora** | **Bodovi** | **Najveći mogući broj bodova** |
| * 1. Broj projekata/ugovora izvršenih za uslugu vrednovanja Europskih strukturiranih i investicijskih fondova, na kojima je stručnjak radio/sudjelovao samostalno ili kao član tima stručnjaka
 | 1-3 | 10 | 30 |
| 4-5  | 20 |
| 6 i više | 30 |

Maksimalni broj bodova po ovom kriteriju je 30.

U svrhu dokazivanja specifičnog iskustva predloženog ključnog stručnjaka- voditelja projekta, ponuditelj je dužan dostaviti podatke iz kojih je vidljiv broj projekata/ugovora izvršenih za uslugu vrednovanja Europskih strukturiranih i investicijskih fondova na kojima je stručnjak radio/sudjelovao samostalno ili kao član tima stručnjaka, detalje o naručitelju projekta/usluge (naziv i sjedište), trajanje izraženo u mjesecima, i to na priloženom obrascu PRILOG V.

Naručitelj zadržava pravo provjere svih podataka navedenih u dostavljenim dokumentima.

Ukoliko ponuditelj ne dostavi popis projekata/ugovora za ključnog stručnjaka- voditelja projekta njegova ponuda po ovom kriteriju neće bit bodovana odnosno dobit će nula (0) bodova.

**Odabir ponude**

Ekonomski najpovoljnija ponuda je ona valjana ponuda koja je ostvarila najveći ukupni zbroj bodova za cjenovni kriterij i bodova za kriterij kvalitete (specifično iskustvo ključnog stručnjaka- voditelja projekta).

**E = PC + PK**

Bodovi se imaju računati na prve dvije decimale bez zaokruživanja.

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.